Ons het baie lekker gebly. Die mense is baie gasvry en behulpsaam. Rustig en mooi area. Sal verseker aanbeveel. Regtig 'n lieflike plek en mense!
Die ontvangs by Royston Hall was warm en die verblyf presies waarvoor ons gesoek het. Ontbyt op die stoep was net geklop deur die pragtige uitsig! Diens was uitstekend.
Royston Hall Guest House is 'n groot statige herehuis in luukse Victoriaanse styl met 'n ryke geskiedenis strekkende oor 130 jaar. Dit verskaf ideale veilige verblyf in die rustige, plantryke omgewing van die Hibiscuskus wat jou ten volle laat vergeet van die stadsgewoel en misdaad van Gauteng. Soggens word 'n voortreflike ontbyt bedien op die Victoriaanse stoep in goeie weer, andersins in die eetkamer of biblioteek met hul pragtige antieke meubels. Die 118 jaar oue Oregon-vloere, traprelings, deure en kosyne dwarsdeur die huis skep 'n besonderse, heuningwarm atmosfeer en komplimenteer die hoë plafonne wat ook die hitte van buite hokslaan. Pragtige antieke meubels is oral effektief geplaas in die biblioteek, eetkamer en twee sitkamers. 'n Hemelbed en ander koperbeddens in die vyf slaapkamers asook gerieflike ruim badkamers "en suite". Wasbakke geïnstalleer in antieke kas- oppervlaktes. Jy wil nie die gerieflike Victoriaanse bad of stort verlaat nie want jy voel een met die natuur buite deur die opskuif vensters van die vorige eeu. Dikwels laatmiddag kom klop die 'n neushoringvoël aan die venster om die rustigheid te versteur. Die reuse, sagte bed se kopstuk en die skilderagtige uitsig oor die riviermond en woud sodra die swaar brokaat blindings opgetrek word. Met WiFi toegang, DStv en ander geriewe in die ruim gerieflike, netjiese kamer is 'n lafenis. Die balkon buite kyk uit op die blou swembad onder vanwaar jy oor die krans kan tuur na die diep inheemse woude ver onder in die vallei waar die visarend roep oor die Umzimkulu riviermond en op die horison lê die Indiese Oseaan. Die Tweni swemstrand, deel van die pragtige Hibiscuskus, is omtrent 2 km van Royston Hall met prentjiemooi subtropiese plante en bome aan weerskante van die kronkelpad. Blou golwe en 'n uitgestrekte skoon sandhemel en veilige rotse lê skielik voor jou. Goeie restaurante, supermark en drankwinkel in die direkte omgewing. Royston Hall is een uur se ry suid langs die N2 van Durban af en naby vele ander strande soos Shelly Beach, Margate, Uvongo, inkoopsentrums van gehalte en 11 wêreldklas-gholfbane. Hierdie uitstaande gastehuis is die blyplek vanwaar jy jou brood aan albei kante kan botter en alle smake en buie kan bevredig!
Ons het ons verblyf geniet omdat die omgewing en ligging dit die moeite werd gemaak het, maar my eerlike opinie: R1500 p/nag is verseker te veel geld vir die standaard wat gehandhaaf word. Die redes hiervoor is: Daar was geen toilet-verfrisser, 'n wasbakprop, koffie, koekies of kragprop vir die haardroër nie. Jy kon glad nie die stort gebruik nie, geen handvatsel nie en die deur rubbers is heeltemal los van die deur. Ons kamer was glad nie skoongemaak op 1 Januarie 2016 nie, en as dit vooraf so deurgegee sou wees, geen probleem nie. Maar, ons aanvaar elkeen hanteer sy gastehuis op 'n verskillende manier, en as dit die standaard is, niks fout daarmee nie.
Wat 'n lieflike verrassing om by hierdie pragtige plekkie aan te kom. Histories, baie netjies en vriendelike personeel. Sal verseker weer hier bespreek. Hoogs aanbeveelbaar.
Vir ouers wat op pad is na Sportweni om hulle kinders te ondersteun, beveel ons Royston Hall Gastehuis aan. Dis gerieflik geleë van die Sportweni-gronde, maar tog vêr genoeg om weg te breek van alles. Die gastehuis is 'n pragtige gerestoureerde huis wat uitkyk op die Mzimkhulu-strandmeer. Ria is 'n voortreflike gasvrou en bedien 'n ontbyt jou lank sal bybly. Absoluut die moeite werd om te oorweeg vir 'n heerlike wegbreek!